
	Teisės akto projekto pakeitimai

	Parlamento pakeitimai, išdėstomi dviejuose stulpeliuose

Išbrauktos teksto dalys žymimos pusjuodžiu kursyvu kairiajame stulpelyje. Pakeitimai žymimi pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. 

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu „▌“ arba perbraukiamos. Pakeistos teksto dalys nurodomos naują tekstą pažymint pusjuodžiu kursyvu, o ankstesnį nereikalingą tekstą išbraukiant arba perbraukiant. 
Nežymimi tik grynai techninio pobūdžio pakeitimai, kuriuos daro tarnybos, siekdamos parengti galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos direktyvos, kuria, siekiant viešąsias kapitalo rinkas Sąjungoje padaryti patrauklesnes įmonėms ir sudaryti palankesnes sąlygas mažosioms bei vidutinėms įmonėms gauti kapitalo, iš dalies keičiama Direktyva 2014/65/ES ir panaikinama Direktyva 2001/34/EB
(COM(2022)0706 – C9‑0415/2022 – 2022/0405(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2022)0760),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 114 straipsnį, pagal kuriuos Komisija pateikė pasiūlymą Parlamentui (C9‑0415/2022),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Darbo tvarkos taisyklių 59 straipsnį,
–	atsižvelgdamas į Pramonės, mokslinių tyrimų ir energetikos komiteto nuomonę,
–	atsižvelgdamas į 2023 m. kovo 23 d. Europos ekonomikos ir socialinių reikalų komiteto nuomonę[footnoteRef:1], [1: 	OL C 184, 2023 5 25, p. 103.] 

–	atsižvelgdamas į Ekonomikos ir pinigų politikos komiteto pranešimą (A9-0000/2023),
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkui perduoti Parlamento poziciją Tarybai, Komisijai ir nacionaliniams parlamentams.

<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl direktyvos</DocAmend>
<Article>5 konstatuojamoji dalis</Article>
	

	Komisijos siūlomas tekstas
	Pakeitimas

	(5)	be to, siekiant toliau remti mažos ir vidutinės kapitalizacijos įmonių aprėptį atliekant investicinius tyrimus, tyrimų medžiaga, kurią visiškai arba iš dalies apmoka emitentai, turėtų būti ženklinama kaip „emitentų remiami tyrimai“. Siekiant užtikrinti tinkamą tokios tyrimų medžiagos objektyvumo ir nepriklausomumo lygį, tokia medžiaga turėtų būti rengiama laikantis elgesio kodekso, kurį parengė arba patvirtino valstybėje narėje registruotas rinkos operatorius arba kompetentinga institucija. Siekiant užtikrinti didesnį emitentų remiamų tyrimų matomumą, emitentams turėtų būti suteikta galimybė savo remiamus tyrimus pateikti atitinkamai duomenis renkančiai įstaigai, apibrėžtai32 [pasiūlymo dėl reglamento dėl Europos bendro prieigos punkto33 2 straipsnio 2 punkte];
	(5)	be to, siekiant toliau remti mažos ir vidutinės kapitalizacijos įmonių aprėptį atliekant investicinius tyrimus, tyrimų medžiaga, kurią visiškai arba iš dalies apmoka emitentai, turėtų būti ženklinama kaip „emitentų remiami tyrimai“. Siekiant užtikrinti tinkamą tokios tyrimų medžiagos objektyvumo ir nepriklausomumo lygį, tokia medžiaga turėtų būti rengiama laikantis elgesio kodekso, kurį parengė arba patvirtino ESMA. Siekiant užtikrinti didesnį emitentų remiamų tyrimų matomumą, emitentams turėtų būti suteikta galimybė savo remiamus tyrimus pateikti atitinkamai duomenis renkančiai įstaigai, apibrėžtai Europos Parlamento ir Tarybos reglamento (ES) .../...33 2 straipsnio 2 punkte;

	__________________
	__________________

	32 Žr. pasiūlymo dėl reglamento [2021.78.COD] 2 straipsnio 2 punktą.
	

	33 Pasiūlymas dėl reglamento [2021/03.78.COD].
	33 Europos Parlamento ir Tarybos reglamentas (ES) .../..., kuriuo sukuriamas Europos bendras prieigos punktas, kuriuo užtikrinama centralizuota prieiga prie viešai skelbiamos informacijos, aktualios finansinių paslaugų, kapitalo rinkų ir tvarumo sritims (2021/0378(COD)).


Or. <Original>{EN}en</Original>
</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl direktyvos</DocAmend>
<Article>6 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(6a)	valstybės narės turėtų reikalauti, kad emitento finansine priemone, kuria leidžiama prekiauti MVĮ augimo rinkoje, būtų galima prekiauti ir kitoje prekybos vietoje tik tuomet, jei emitentas buvo informuotas ir davė sutikimą. MVĮ akcijos dėl savo pobūdžio dažnai yra nelikvidžios, nes šių įmonių rinkos kapitalizacija ir prekybos apimtis yra mažesnė. Todėl emitentai turėtų turėti galimybę prieštarauti prekybai kitoje prekybos vietoje, nes tai galėtų būti naudinga mažinant likvidumo susiskaidymo riziką;


Or. <Original>{EN}en</Original>
<TitreJust>Pagrindimas</TitreJust>
Būtų naudinga išplėsti FPRD II 33 straipsnio 7 dalies pirmoje dalyje nustatytą reikalavimą dėl emitento neprieštaravimo, susijusio su leidimu prekiauti bet kurioje prekybos vietoje priemone, kuria jau leista prekiauti MVĮ augimo rinkose. Toks išplėtimas būtų naudingas mažinant likvidumo susiskaidymo riziką.
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 2 punkto a papunktis</Article>
<DocAmend2>Direktyva 2014/65/ES</DocAmend2>
<Article2>24 straipsnio 3b dalies 1 pastraipa</Article2>
	

	Komisijos siūlomas tekstas
	Pakeitimas

	Kai už tyrimą visiškai arba iš dalies sumoka emitentas ir jis platinamas viešai arba investicinėms įmonėms arba investicinių įmonių, teikiančių portfelio valdymo arba kitas investicines ar papildomas paslaugas, klientams, tokie tyrimai vadinami emitentų remiamais tyrimais, jei jie parengti laikantis elgesio kodekso, kurį parengė arba patvirtino valstybėje narėje registruotas rinkos operatorius arba kompetentinga institucija.
	Kai už tyrimą visiškai arba iš dalies sumoka emitentas ir jis platinamas viešai arba investicinėms įmonėms arba investicinių įmonių, teikiančių portfelio valdymo arba kitas investicines ar papildomas paslaugas, klientams, tokie tyrimai vadinami emitentų remiamais tyrimais, jei jie parengti laikantis ES elgesio kodekso dėl emitentų remiamų tyrimų, kurį turi parengti ESMA.


Or. <Original>{EN}en</Original>
</Amend>
<Amend>Pakeitimas		<NumAm>4</NumAm>			
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 2 punkto a papunktis</Article>
<DocAmend2>Direktyva 2014/65/ES</DocAmend2>
<Article2>24 straipsnio 3b dalies 2 pastraipa</Article2>
	

	Komisijos siūlomas tekstas
	Pakeitimas

	Elgesio kodekse nustatomi minimalieji nepriklausomumo ir objektyvumo standartai, kurių turi laikytis tokių tyrimų paslaugų teikėjai. Rinkos operatorius arba kompetentinga institucija skelbia elgesio kodeksą savo interneto svetainėje ir kas dvejus metus jį peržiūri ir iš naujo patvirtina.
	ESMA parengia techninių reguliavimo standartų projektus, pagal kuriuos sukuriamas suderintas ES elgesio kodeksas dėl emitentų remiamų tyrimų. Elgesio kodekse nustatomi minimalieji nepriklausomumo ir objektyvumo standartai, kurių turi laikytis tokių tyrimų paslaugų teikėjai, ir nurodomos veiksmingo interesų konfliktų nustatymo ir prevencijos procedūros.

	
	ESMA tų techninių reguliavimo standartų projektą pateikia Komisijai ne vėliau kaip ... [12 mėnesių po šios direktyvos įsigaliojimo dienos].

	
	Komisijai suteikiami įgaliojimai pagal Reglamento (ES) Nr. 1095/2010 10–14 straipsnius priimti šios dalies antroje pastraipoje nurodytus techninius reguliavimo standartus.

	
	ES elgesio kodeksas viešai skelbiamas ESMA interneto svetainėje.

	
	Valstybių narių kompetentingoms institucijoms suteikiami priežiūros įgaliojimai siekiant užtikrinti, kad investicinės įmonės laikytųsi ESMA parengto ES elgesio kodekso reikalavimų. Valstybių narių kompetentingos institucijos turi reikiamus įgaliojimus:

	
	a) 	patikrinti, ar investicinės įmonės taiko organizacines priemones, kad užtikrintų, jog emitento remiamas tyrimas, kurį jos gauna, būtų parengtas laikantis ES elgesio kodekso;

	
	b) 	sustabdyti investicinių įmonių vykdomą bet kokio emitento remiamo tyrimo, kuris parengtas nesilaikant ES elgesio kodekso, platinimą;

	
	c) 	teikti įspėjimus siekiant informuoti visuomenę, kad emitento remiamas tyrimas parengtas nesilaikant ES elgesio kodekso.

	
	ESMA ... [24 mėnesiai po šios direktyvos įsigaliojimo dienos] privalo atlikti kompetentingų institucijų priežiūros veiklos, susijusios su šio straipsnio taikymu, privalomą tarpusavio vertinimo analizę. Atliekant tarpusavio vertinimą daugiausia dėmesio skiriama kompetentingų institucijų priežiūros veiklai, kuria užtikrinama, kad investicinės įmonės laikytųsi ES elgesio kodekso reikalavimų. ESMA reguliariai ir ne rečiau kaip kas trejus metus įvertina, ar būtina peržiūrėti ES elgesio kodeksą, ir atitinkamu atveju pateikia Komisijai iš dalies pakeistus techninių reguliavimo standartų projektus.


Or. <Original>{EN}en</Original>
</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 2 punkto a papunktis</Article>
<DocAmend2>Direktyva 2014/65/ES</DocAmend2>
<Article2>24 straipsnio 3 d dalis</Article2>
	

	Komisijos siūlomas tekstas
	Pakeitimas

	3d.	Tyrimų, kurie laikomi emitentų remiamais tyrimais, pirmame puslapyje aiškiai ir pastebimai nurodoma, kad jie parengti pagal elgesio kodeksą. Taip pat nurodomas tokį elgesio kodeksą parengusio ar patvirtinusio rinkos operatoriaus arba kompetentingos institucijos pavadinimas. Bet kokia kita tyrimų medžiaga, už kurią visiškai ar iš dalies sumokėjo emitentas, bet kuri nebuvo parengta laikantis 3b dalyje nurodyto elgesio kodekso, ženklinama kaip rinkodaros pranešimas.“;
	3d.	Tyrimų, kurie laikomi emitentų remiamais tyrimais, pirmame puslapyje aiškiai ir pastebimai nurodoma, kad jie parengti pagal elgesio kodeksą. Bet kokia kita tyrimų medžiaga, už kurią visiškai ar iš dalies sumokėjo emitentas, bet kuri nebuvo parengta laikantis 3b dalyje nurodyto elgesio kodekso, ženklinama kaip rinkodaros pranešimas.“;


Or. <Original>{EN}en</Original>
</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 2 a punkto (naujas) a papunktis (naujas)</Article>
<DocAmend2>Direktyva 2014/65/ES</DocAmend2>
<Article2>27 straipsnio 1 dalies 1 pastraipa</Article2>
	

	Dabartinis tekstas
	Pakeitimas

	
	2a)	27 straipsnis iš dalies keičiamas taip:

	
	a) 	1 dalies pirma pastraipa pakeičiama taip:

	1. 	Valstybės narės reikalauja, kad, vykdydamos pavedimus, investicinės įmonės imtųsi visų pakankamų veiksmų, klientų naudai siekdamos kuo geresnių rezultatų atsižvelgiant į kainą, išlaidas, greitumą, įvykdymo ir atsiskaitymo tikimybes, dydį, pobūdį ar bet kokį kitą veiksnį, susijusį su pavedimo įvykdymu. Nepaisant to, gavusi konkretų kliento nurodymą, investicinė įmonė vykdo pavedimą taip, kaip konkrečiai nurodyta.
	„1. 	Valstybės narės reikalauja, kad, vykdydamos pavedimus, investicinės įmonės imtųsi visų pakankamų veiksmų, klientų naudai siekdamos kuo geresnių rezultatų atsižvelgiant į kainą, išlaidas, greitumą, įvykdymo ir atsiskaitymo tikimybes, dydį, pobūdį, tyrimų paslaugų teikimą ar bet kokį kitą veiksnį, susijusį su pavedimo įvykdymu. Nepaisant to, gavusi konkretų kliento nurodymą, investicinė įmonė vykdo pavedimą taip, kaip konkrečiai nurodyta.“.


Or. <Original>{EN}en</Original>
</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 dalies 2 a punkto b papunktis (naujas)</Article>
<DocAmend2>Direktyva 2014/65/ES</DocAmend2>
<Article2>27 straipsnio 7 dalis</Article2>
	

	Dabartinis tekstas
	Pakeitimas

	
	b)	7 dalis pakeičiama taip:

	7. 	Valstybės narės reikalauja, kad klientų pavedimus vykdančios investicinės įmonės atliktų savo pavedimų vykdymo sistemos ir vykdymo politikos veiksmingumo priežiūrą, siekdamos nustatyti ir atitinkamai ištaisyti trūkumus. Visų pirma, jos reguliariai vertina, ar vykdymo vietos, įtrauktos į jų pavedimų vykdymo politiką, suteikia galimybę kliento naudai pasiekti geriausių rezultatų ir ar reikalingi vykdymo sistemos pakeitimai, atsižvelgiant į, be kita ko, pagal 3 ir 6 dalis skelbiamą informaciją. Valstybės narės reikalauja, kad investicinės įmonės praneštų klientams, su kuriais jos palaiko paslaugos teikėjo ir kliento santykius, apie kiekvieną esminį pavedimų vykdymo sistemos ar vykdymo politikos pokytį.
	„7. 	Valstybės narės reikalauja, kad emitento finansine priemone, kuria leidžiama prekiauti MVĮ augimo rinkoje, būtų galima prekiauti ir kitoje prekybos vietoje tik tuomet, jei emitentas buvo informuotas ir davė sutikimą.“.


Or. <Original>{EN}en</Original>
</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva 2014/65/ES</DocAmend2>
<Article2>51a straipsnio 4 dalis</Article2>
	

	Komisijos siūlomas tekstas
	Pakeitimas

	4.	Valstybės narės reikalauja, kad reguliuojamos rinkos užtikrintų, kad bet kuriuo metu bent 10 % pasirašytojo kapitalo, kurį sudaro tos klasės akcijos, dėl kurių pateiktas prašymas leisti prekiauti, būtų išplatinta viešai.
	4.	Valstybės narės reikalauja, kad reguliuojamos rinkos užtikrintų, kad  įtraukimo į oficialųjį prekybos sąrašą metu bent 10 % pasirašytojo kapitalo, kurį sudaro tos klasės akcijos, dėl kurių pateiktas prašymas leisti prekiauti, būtų išplatinta viešai.


Or. <Original>{EN}en</Original>
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva 2014/65/ES</DocAmend2>
<Article2>51a straipsnio 5 dalis</Article2>
	

	Komisijos siūlomas tekstas
	Pakeitimas

	5.	Kai viešai išplatintų akcijų procentinė dalis yra mažesnė nei 10 % pasirašytojo kapitalo, valstybės narės užtikrina, kad reguliuojamos rinkos, siekdamos įvykdyti 4 dalyje nustatytą reikalavimą, reikalautų viešai išplatinti pakankamai akcijų.
	5.	Valstybės narės konstatuoja, kad išplatintų akcijų skaičius yra pakankamas, jeigu:

	
	a) 	viešai išplatintos akcijos, dėl kurių įtraukimo į oficialųjį sąrašą yra paduota paraiška, sudaro ne mažiau kaip 10 % pasirašyto kapitalo, kurį sudaro tos klasės akcijos arba 

	
	b) 	atsižvelgiant į didelį tos pačios klasės akcijų skaičių ir jų viešo platinimo mastą, rinka gali tinkamai veikti su mažesne procentine dalimi.


Or. <Original>{EN}en</Original>
</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 a punktas (naujas)</Article>
<DocAmend2>Direktyva 2014/65/ES</DocAmend2>
<Article2>69 straipsnio 2 dalies u a punktas (naujas)</Article2>
	

	Komisijos siūlomas tekstas
	Pakeitimas

	
	4a)	69 straipsnio 2 dalies pirma pastraipa papildoma šiuo punktu:

	
	ua) 	prižiūrėti, ar investicinės įmonės, kurios atlieka arba platina emitentų finansuojamus tyrimus, tai daro laikydamosi EVPRI parengto ES elgesio kodekso, kaip nurodyta 24 straipsnyje.


Or. <Original>{EN}en</Original>
</Amend></RepeatBlock-Amend>


[bookmark: _Toc137568932][bookmark: _Toc137804882][bookmark: _Toc138862076][bookmark: _Toc138931901]AIŠKINAMOJI DALIS
Pranešėjas palankiai vertina Komisijos pasiūlymą dėl Įtraukimo į sąrašus akto ir jos parengtą dabartinės ES bendrovių įtraukimo į prekybos sąrašus sistemos pertvarkymą. 
Šiame pasiūlyme pateikiamas galiojančių teisės aktų peržiūrų paketas. 

Komisijos pasiūlymus sudaro:

	pasiūlymas iš dalies pakeisti i) Prospekto reglamentą siekiant suderinti prospekto, kuris turi būti skelbiamas, kai vertybiniai popieriai siūlomi viešai arba įtraukiami į prekybos reguliuojamoje rinkoje sąrašą, rengimo, tvirtinimo ir platinimo reikalavimus (2017/1129), ii) Piktnaudžiavimo rinka reglamentą (PRR), kuriuo siekiama užkirsti kelią piktnaudžiavimui rinka, manipuliavimui rinka ir prekyba pasinaudojant viešai neatskleista informacija (596/2014) bei iii) Finansinių priemonių rinkų reglamentą (FPRR), kuriuo nustatoma teisinė sistema, taikoma vertybinių popierių rinkoms, investavimo tarpininkams ir prekybos vietoms (600/2014); 
	pasiūlymas iš dalies pakeisti Finansinių priemonių rinkų direktyvą (FPRD II), skirtą finansų rinkoms reguliuoti ir investuotojų apsaugai gerinti (2014/65/ES), ir panaikinti Įtraukimo į sąrašus direktyvą, kuria derinamos vertybinių popierių įtraukimo į biržos oficialųjį prekybos sąrašą ir informacijos, kuri turi būti skelbiama apie tuos vertybinius popierius, sąlygos (2001/34/EB); 
	pasiūlymas dėl naujos direktyvos dėl daugiabalses akcijas apimančių akcijų struktūrų bendrovėse, kurios kreipiasi dėl jų akcijų įtraukimo į prekybos MVĮ augimo rinkoje sąrašą. Pasiūlymu siekiama mažinti reguliavimo naštą, tenkančią įmonėms laikotarpiu prieš pirminį viešą akcijų siūlymą (IPO), ir disbalansą visoje ES renkantis tinkamas valdymo struktūras, kai įmonės įtraukiamos į biržos sąrašus (2022/0406).

Apskritai pranešėjas pritaria įtraukimo į sąrašus sistemos supaprastinimui ir standartizavimui ES, jei tai nekenkia investuotojams ir (arba) rinkai. Visi suinteresuoti subjektai iš esmės pritaria: su kapitalo rinkų sąjunga susijęs darbas per daug atsilieka ir neduoda rezultatų.

Palyginti su kitomis žemyninėmis rinkomis, ES kapitalo rinka ir toliau praranda pozicijas. Santykinai (bet ne tik) pasaulinė rinkos kapitalizacijos dalis per pastaruosius trejus metus mažėjo (net ir atsižvelgiant į „Brexit‘ą“).

Įtraukimo į sąrašus aktu siekiama sumažinti reguliavimo naštą, kuri dažniausiai laikoma viena iš pagrindinių kliūčių siekiant klestinčios ES kapitalo rinkos. Tačiau reguliavimo našta, susijusi su įtraukimu į prekybos sąrašus, turi būti sumažinta išsaugant esamas griežtas investuotojų apsaugos taisykles. 

Siekdamas subalansuoto požiūrio, pranešėjas susitiko su daugybe rinkos dalyvių ir reguliavimo institucijų. Atsižvelgdamas į tai, pranešėjas siūlo iš dalies pakeisti Komisijos pasiūlymą dėl tam tikrų elementų, kartu išlaikant ir sustiprinant jo pagrindinę paskirtį. 
Šie pakeitimai susiję su tokiais klausimais: prospekto reikalavimų ribos; prospekto ilgis; aplinkos, socialinių ir valdymo (ASV) reikalavimų stiprinimas; PRR nuostatų dėl viešai neatskleistos informacijos turinčių asmenų pervarstymas; siūlomi FPRD II pakeitimai; Daugiabalses akcijas apimančių akcijų struktūrų direktyvos išplėtimas.  

Prospekto reikalavimų riba

Pranešėjas mano, kad dėl dabartinės Europos rinkos struktūros vienoda 12 mln. EUR riba, iki kurios nedideliems viešiems vertybinių popierių siūlymams netaikoma prievolė skelbti prospektą, nėra geriausia siekiant išlaikyti patenkinamą rinkos reguliavimą nacionaliniu lygmeniu. Todėl siūloma laikytis Komisijos požiūrio į prospekto seką, kad taip pat būtų galima padidinti ribą iki 12 mln. EUR, tačiau kartu suteikti valstybėms narėms lankstumo nustatyti mažesnes ribas (mažiausiai 5 mln. EUR). 

Prospekto ilgis

Pagal pasiūlymą dėl įtraukimo į sąrašus akto Komisija bando nustatyti prospektų standartizavimą ES lygmeniu. Pranešėjas iš esmės palankiai vertina šį požiūrį. Jis visiškai pritaria nuomonei, kad vienoda, seka grindžiama struktūra idealiai tinka visiems rinkos dalyviams, nes dėl jos prospektai tampa suprantamesni ir aiškesni tiek neprofesionaliesiems, tiek profesionaliems investuotojams.
Tačiau Komisija taip pat siekia nustatyti standartinę 300 puslapių ribą prospektams, kad, jos teigimu, neprofesionaliesiems investuotojams būtų lengviau skaityti tokius prospektus. Pranešėjas pripažįsta, kad prospektai vidutiniam neprofesionaliajam investuotojui yra ilgi ir galbūt nesuprantami. Tačiau iš duomenų matyti, kad neprofesionalieji investuotojai neskaito prospektų net tose šalyse, kuriose prospektai yra trumpesni nei 300 puslapių. Iš tiesų prospektas išlieka profesionaliu dokumentu, parengtu profesionaliems investuotojams. Jis laikomas priemone, kuri apdraudžia emitentus nuo teisinės atsakomybės. Jį dažniausiai skaito profesionalūs investuotojai arba konsultantai iš investavimo finansavimo agentūrų. Jie neturi arba neturėtų turėti problemų, susijusių su prospektų skaitymu ir supratimu, kad ir koks būtų jų ilgis. Dėl šių priežasčių pranešėjas pritaria Komisijos nuomonei dėl prospektų sekos ir siūlo panaikinti apribojimus prospekto dokumentų puslapių skaičiui. 

ASV reikalavimų stiprinimas

Pranešėjas palankiai vertina tai, kad į siūlomą sistemą įtrauktos ASV taisyklės, ir laikosi nuomonės, kad ASV taisykles reikia sustiprinti tiek prospektų pateikimo, tiek kitais atžvilgiais. Pranešėjo nuomone, Prospektų reglamento pakeitimai turi ir toliau derėti su dabartiniu bendru ES įsipareigojimu vykdyti reformas šioje esminėje politikos srityje, dėl kurios pasiektas plataus masto susitarimas.

PRR nuostatų dėl naudojimosi viešai neatskleista informacija pervarstymas

Įtraukimo į sąrašus akto pasiūlymai dėl PRR pakeitimų iš esmės yra sveikintini, nors pranešėjas pripažįsta, kad Komisijos siūlomas nuostatų dėl viešai neatskleistos informacijos turinčių asmenų ir jų nustatymo bei stebėsenos persvarstymas kelia prieštaravimų. Pranešėjas atkreipia dėmesį į ESMA įspėjimą dėl siūlomų supaprastinimų, kurie galėtų pakenkti nacionalinių priežiūros institucijų gebėjimui lengvai įgyvendinti kovos su piktnaudžiavimu rinka taisykles. Todėl pranešimo projekte siūloma išbraukti Komisijos tekstą dėl viešai neatskleistos informacijos turinčių asmenų.

Siūlomi FPRD II pakeitimai
Apskritai pranešėjas palankiai vertina Komisijos nuostatas, įtrauktas į FPRD II, ir šioje srityje pripažįsta pastangas, kuriomis siekiama palengvinti bendrovių įtraukimą į biržos sąrašus. 
Siekdamas patobulinti Komisijos pasiūlymus, pranešėjas pristato ESMA techninių reguliavimo standartų idėją, kad būtų parengtas suderintas ES elgesio kodeksas, taikomas emitentų finansuojamiems moksliniams tyrimams. Be to, siekdamas sumažinti likvidumo fragmentacijos riziką, pranešėjas išplečia emitento neprieštaravimo reikalavimą dėl leidimo prekiauti priemone, kuri jau įtraukta į MVĮ augimo rinkų sąrašus bet kurioje prekybos vietoje. 


Daugiabalses akcijas apimančių akcijų struktūrų išplėtimas, kartu apsaugant investuotojus

Komisijos pasiūlymas dėl šios direktyvos yra toks, kad bendrovės turėtų turėti galimybę pasirinkti valdymo struktūras, kurios geriausiai atitiktų jų plėtros etapą. Pranešėjas pritaria šiam požiūriui su kai kuriais siūlomais pakeitimais. 
Kalbant konkrečiai, siekiant padidinti įtraukimo į sąrašus Sąjungoje patrauklumą, daugiabalses akcijas apimančios balsavimo struktūros turėtų būti taikomos ne tik MVĮ augimo rinkoms, bet ir visoms reguliuojamoms rinkoms. Be to, siekiant išlaikyti aukštą pasitikėjimo rinka lygį, pranešėjas siūlo privalomas apsaugos priemones, įskaitant ribotą balsavimo teisių santykį ir 10 metų (konkretaus termino) laikino galiojimo išlygą.

